19 Februari

19 Februari merupakan hari ke-50 dalam kalendar Gregory. Tinggal 315 hari (atau 316 hari bagi tahun lompat) sebelum memasuki tahun selepasnya.

Hari ini juga merupakan Hari Angkatan Tentera di Mexico.

 Peristiwa 
 197 – Septimius Severus menewaskan perampas Clodius Albinus dalam Pertempuran Lugdunum, dan mendapat kuasa penuh ke atas Empayar Rom.
 1594 - Raja Zygmunt III Waza dari Komanwel Poland–Lithuania dimahkotakan sebagai Raja Sweden.
 1600 - Strato-gunung berapi Huaynaputina di Peru meletup dalam kejadian letusan paling dahsyat pernah tercatat dalam sejarah Amerika Selatan.
 1674 - England dan Belanda memeterai Perjanjian Damai Westminster, maka berakhirnya Perang Inggeris-Belanda Ketiga. Salah satu peruntukan perjanjian ini menyerahkan jajahan Belanda New Amsterdam kepada England, lalu dinamakan semula New York.
 1819 - Seorang pengembara British bernama William Smith menemui Kepulauan Shetland Selatan, lalu menawannya atas nama Raja George III.
 1846 - Di Austin, Texas, kerajaan negeri Texas baru dilantik secara rasmi. Kerajaan Republik Texas secara rasminya menyerahkan kuasa kepada kerajaan Negeri Texas berikutan pengilhakan negeri berkenaan oleh Amerika Syarikat.
 1861 - Perhambaan diharamkan di Rusia.
 1878 - Peti nyanyi dipatenkan oleh Thomas Edison.
 1910 - Perlawanan bola sepak pertama di Old Trafford, Manchester Raya, England, dilangsungkan antara Manchester United dan Liverpool.
 1937 - Di Addis Ababa, Habsyah, dua orang nasionalis Eritrea cuba membunuh wizurai Rodolfo Graziani dengan bom tangan.
 1941 - Perang Dunia Kedua: Afrika Korps, markas utama bertaraf kor ditubuhkan untuk menyelia divisyen Panzer Jerman di Afrika Utara.
 1942 - Perang Dunia Kedua: Darwin, Wilayah Utara, Australia dimusnahkan oleh lebih 240 pesawat pengebom dan pejuang Tentera Laut Empayar Jepun.
 1942 - Arahan Eksekutif 9066 A.S. ditandatangani, membenarkan penempatan semula dan pengurungan lebih 112,000 orang Amerika Jepun ke kem tahanan.
 1953 - Penapisan: Georgia meluluskan lembaga penapisan kesusasteraan pertama di Amerika Syarikat.
 1955 - Pertubuhan Perjanjian Asia Tenggara diasaskan di Bangkok, bagi tujuan pertahanan bersama di Asia Tenggara.
 1959 - United Kingdom mengurniakan kemerdekaan kepada Cyprus yang diisytiharkan secara rasmi pada 16 Ogos 1960.
 1983 - Kempen Anti Dadah Peringkat Kebangsaan dilancarkan oleh Perdana Menteri Malaysia Mahathir Mohamad di Angkasapuri, Kuala Lumpur. Kempen ini bertujuan untuk menyedarkan rakyat akan bahayanya penagihan dadah.
 1985 - Penerima jantung buatan William J. Schroeder menjadi pesakit sedemikian pertama yang berjaya keluar dari hospital.
 1986 - Modul pertama stesen angkasa Soviet Mir (gambar) dilancarkan, mewujudkan stesen penyelidikan jangka-panjang pertama di angkasa lepas.
 1988 - Sukan Olimpik Musim Sejuk diadakan di Calgary, Alberta, Kanada.
 2002 - Kuar angkasa lepas NASA Mars Odyssey mula memetakan permukaan Marikh menggunakan sistem pengimejan pancaran terma.
 2008 - Fidel Castro mengumumkan beliau akan meletak jawatannya selaku Presiden Cuba.
 2008 - Parti Rakyat Pakistan‎ memperoleh undi terbanyak dalam pilihan raya umum Pakistan.
 2008 - Toshiba mengumumkan pemberhentian penghasilan peralatan HD DVD, mengakhiri perang format definisi tinggi dengan Cakera Blu-ray.
 2010 - Kesatuan Afrika menggantung keahlian Niger selepas terjadinya rampasan kuasa tentera di negara tersebut.
 2010 - Menara masjid (gambar) sebuah masjid di Meknes, Maghribi, runtuh ketika solat Jumaat, 41 orang dilaporkan terkorban.
 2011 - Ketegangan di Timur Tengah dan Afrika Utara terus berlaku dengan bantahan di Bahrain, Libya dan Yaman.

 Kelahiran 
 1901 - Muhammad Naguib, Presiden Mesir pertama
 1940 - Saparmurat Niyazov, Presiden Turkmenistan pertama
 1949 - Osu Sukam, Ketua Menteri Sabah ke-12

 Kematian 
 Karl Lagerfeld - Pengarah Kreatif terkenal jenama Chanel, Fendi dan Karl Lagerfeld.

Kategori:Hari dalam tahun